Didžiasalio geležinkelio stotis

Didžiasalio geležinkelio stotis – buvusi stotis rytų Lietuvoje, pietrytinėje Didžiasalio kaimo dalyje, pasienyje su Baltarusija. Stoties pastatas nebeišlikęs.

Istorija 

1975 m. Didžiasalyje įkurtas statybinių medžiagų kombinatas. 1975–1980 m. nutiestas geležinkelio ruožas nuo Adutiškio iki Didžiasalio statybinių medžiagų kombinato, 1977 m. Didžiasalyje atidaryta geležinkelio stotis. Paleistas keleivinis dyzelinis traukinys, važiuodavęs iš Vilniaus iki Didžiasalio ir atgal dukart per parą.

Lietuvai atgavus nepriklausomybę, Didžiasalio gamykla bankrutavo. 2001 m. kovo 25 d. nutrauktas keleivinių traukinių eismas ruože Pabradė–Didžiasalis. Pabradės–Pastovių geležinkelio atšaka į Didžiasalį formaliai uždaryta 2003 m., kartu uždaryta ir Didžiasalio stotis. Lietuvos pusėje 2003 m. geležinkelio bėgiai išardyti, po kelerių metų nugriauti ir nebenaudojami geležinkelio stoties pastatai, išardyti ir bėgiai.

Šaltiniai 

 Buv. geležinkelis Pabradė-Adutiškis- (>Didžiasalis)-Krulevščizna. Miestai.net

Didžiasalis
Ignalinos rajono savivaldybės geležinkelio stotys